27-29 Νοεμβρίου Περιλήψεων. Η τεχνολογική εξέλιξη αναδομεί την ιατρική φροντίδα. Royal Olympic Hotel. - PDF\n27-29 Νοεμβρίου Περιλήψεων. Η τεχνολογική εξέλιξη αναδομεί την ιατρική φροντίδα. Royal Olympic Hotel.\nDownload "27-29 Νοεμβρίου 2014. Περιλήψεων. Η τεχνολογική εξέλιξη αναδομεί την ιατρική φροντίδα. Royal Olympic Hotel. www.iatrikes-spoudes."\n1 27-29 Νοεμβρίου 2014 Royal Olympic Hotel Η τεχνολογική εξέλιξη αναδομεί την ιατρική φροντίδα Βιβλίο Περιλήψεων 1\n2 ΕΛΕΥΘΕΡΕΣ ΑΝΑΚΟΙΝΩΣΕΙΣ \n3 ΕΑ001 ΟΦΕΛΗ ΑΠΟ ΤΗΝ ΕΓΚΑΤΑΣΤΑΣΗ ΣΥΣΤΗΜΑΤΟΣ L.I.S. (LABORATORY INFORMATION SYSTEM) ΣΕ ΑΙΜΑΤΟΛΟΓΙΚΟ ΕΡΓΑΣΤΗΡΙΟ Ρ. Χατζηκυριάκου, E. Αλαφάκη, Τ. Δασκάλου, Ε. Φαρμάκης, Α. Ρογκάκου, Β. Ηλία, Κ. Καρατοσίδη, A. Πρίφτης Αιματολογικό Τμήμα Εργαστηριακού Τομέα, Γ.Ν.Α. «Σισμανόγλειο» Εισαγωγή: Μέχρι πρόσφατα, η καταγραφή των αποτελεσμάτων του εσωτερικού ποιοτικού ελέγχου (controls) στο Τμήμα Πήξης του Αιματολογικού Τμήματος γινόταν σε έντυπη μορφή (εκτύπωση σε σελίδες Α4) και η αποθήκευσή τους σε φακέλους αρχειοθέτησης. Μετά την εγκατάσταση του συστήματος L.I.S., στα πλαίσια της διαπίστευσης του Τμήματος κατά ISO 15187, τα αποτελέσματα καταχωρούνται αυτόματα στην βάση δεδομένων του συστήματος. Σκοπός: Nα διερευνηθούν τα πιθανά οφέλη από την εγκατάσταση του συστήματος L.I.S. στην εν λόγω διαδικασία. Yλικό - Μέθοδος: Συγκρίθηκε το κόστος της έντυπης καταγραφής των αποτελεσμάτων εσωτερικού ποιοτικού ελέγχου, κατά το τελευταίο εξάμηνο εφαρμογής της, με το κόστος της ηλεκτρονικής καταχώρησής τους στο σύστημα L.I.S., σε ίσο χρονικό διάστημα. Αποτελέσματα: 1) Για την έντυπη καταγραφή απαιτήθηκαν ανά εξάμηνο: α) σελίδες Α4, β) 2 ώρες απασχόλησης του προσωπικού ημερησίως (σύνολο 360 εργατοώρες), γ) 1 toner (μελάνι εκτυπωτή) και δ) αποθηκευτικός χώρος φύλαξης. 2) Για την αυτόματη ηλεκτρονική καταχώρηση στο σύστημα L.I.S. δεν απαιτήθηκε τίποτε από τα παραπάνω. Συμπεράσματα: Η αυτόματη καταχώρηση των αποτελεσμάτων εσωτερικού ποιοτικού ελέγχου του Τμήματος Πήξης στο σύστημα L.I.S., οδηγεί στα ανωτέρω αναφερθέντα οφέλη, τόσο σε οικονομικό επίπεδο, όσο και σε επίπεδο εργατοωρών. Παράλληλα, δίνεται η δυνατότητα στατιστικής επεξεργασίας των αποτελεσμάτων, όπως και δημιουργίας ειδικών διαγραμμάτων, η παρακολούθηση των οποίων καθιστά ασφαλέστερη την λειτουργία του Τμήματος. \n4 EA002 ΚΑΤΕΥΘΥΝΤΗΡΙΕΣ ΟΔΗΓΙΕΣ ΚΑΙ ΑΣΤΙΚΗ ΙΑΤΡΙΚΗ ΕΥΘΥΝΗ: Η ΔΟΓΜΑΤΙΚΗ ΤΟΥΣ ΕΝΤΑΞΗ ΣΤΙΣ NΟΜΙΚΕΣ ΠΡΟΣΕΓΓΙΣΕΙΣ ΤΟΥ ΙΑΤΡΙΚΟΥ ΣΦΑΛΜΑΤΟΣ Αθανάσιος Παναγιώτου LLM in Medical Law Queen Mary, University of London Εισαγωγή: Το ιατρικό σφάλμα (medical malpractice) αποτελεί έννοια-κλειδί στην αστική ιατρική ευθύνη στις περισσότερες έννομες τάξεις, εξαιρουμένων των χωρών όπου έχει καθιερωθεί ευθύνη χωρίς πταίσμα (no-fault). Ως ιατρικό σφάλμα ορίζεται -από νομική σκοπιά- συμπεριφορά του ιατρού που αξιολογείται- με βάση πρότυπα που το δίκαιο θέτει για τη δραστηριότητα- ως υπολειπόμενη της επιβαλλόμενης στο επάγγελμά του και στη συγκεκριμένη περίπτωση επιμέλειας. Τα πρότυπα αυτά αναπόφευκτα έχουν γενικό χαρακτήρα και -με δεδομένη την αβεβαιότητα της ιατρικής επιστήμης- το ιατρικό σφάλμα αποτέλεσε πεδίο διαφωνίας μεταξύ νομικών και ιατρών. Τον συγκερασμό των διαφόρων απόψεων σχετικά με το νομικό ή ιατρικό χαρακτήρα του σφάλματος επιχειρούν να δώσουν οι διάφορες νομικές προσεγγίσεις του ιατρικού σφάλματος οι οποίες πάντοτε συναρτώνται με τα αντίστοιχα απαιτούμενα πρότυπα επιμέλειας της συμπεριφοράς του ιατρού. Οι συγκεκριμένες προσεγγίσεις, ωστόσο, δεν έχουν οδηγήσει στην απαιτούμενη αποσαφήνιση της θεωρητικής έννοιας του σφάλματος. Αυτό σε συνδυασμό με τις αποδεικτικές δυσχέρειες που προκαλεί η εγγενής αβεβαιότητα της ιατρικής καθιστούν το πεδίο αυτό το πλέον απαιτητικό στο δίκαιο της ιατρικής ευθύνης. Σκοπός: Η επιστήμη εξελίσσεται διαρκώς και συστηματοποιείται με στόχους τη βελτίωση των παρεχόμενων υπηρεσιών, την ασφάλεια των ασθενών και την αξιοποίηση των βασισμένων σε ενδείξεις ιατρικών γνώσεων. Αποτέλεσμα της συστηματοποίησης αυτής αποτελούν οι κατευθυντήριες οδηγίες (guidelines) που εκδίδονται και επικαιροποιούνται από επιστημονικούς φορείς και ιατρικές επαγγελματικές ενώσεις. Με δεδομένο πως η νομική επιστήμη καλείται να λαμβάνει υπόψη της την τρέχουσα επιστημονική πραγματικότητα (ιδιαίτερα σε ζητήματα που απαιτούν τεχνογνωσία) σκοπός της παρούσας εργασίας είναι η δογματική ένταξη των guidelines στο απαιτούμενο πρότυπο επιμέλειας και η απάντηση στο ερώτημα εάν μπορούν να αποτελέσουν «χρυσό κανόνα», ένα λιγότερο, δηλαδή, ασαφές κριτήριο για τη διακρίβωση ιατρικού σφάλματος. Αποτελέσματα - Συμπεράσματα: Το γεγονός πως ο ιατρός ακολούθησε ένα συγκεκριμένο guideline δεν θα πρέπει απαραιτήτως να τον απαλλάσσει από την αστική ευθύνη και αντίστοιχα η μη συμμόρφωσή του δεν θα πρέπει να συνεπάγεται απαραιτήτως ιατρικό σφάλμα. Οι κατευθυντήριες οδηγίες, λοιπόν, θα πρέπει -ως αναπόσπαστο, πλέον, κομμάτι της \n5 σύγχρονης ιατρικής- να λαμβάνονται υπόψη στη διαμόρφωση των θεωρητικών προσεγγίσεων του ιατρικού σφάλματος ως ένας ακόμα παράγοντας για το σχηματισμό του απαιτούμενου προτύπου επιμέλειας, αλλά πάντα με σεβασμό στην αυτονομία και την επιστημονική ελευθερία του ιατρού. \n6 EA003 ΕΚΦΡΑΣΗ ΤΟΥ ΔΕΙΚΤΗ Ki67 ΣΕ ΕΠΙΧΡΙΣΜΑΤA ΠΡΩΚΤΟΥ ΑΣΘΕΝΩΝ ME ΚΥΤΤΑΡΟΛΟΓΙΚΑ ΔΙΑΓΝΩΣΜΕΝΗ ΕΝΔΟΕΠΙΘΗΛΙΑΚΗ ΑΛΛΟΙΩΣΗ Ιωάννης Γ. Καραϊτιανός 1, Ηρακλής Κατσούλης 1, Σταύρος Κ. Αρχοντάκης 2 1 Γ Χειρουργική Κλινική, ΑΟΝΑ «Ο Άγιος Σάββας», Αθήνα 2 Κυτταρολογικό Εργαστήριο 401 Γ.Σ.Ν.Α., Αθήνα Εισαγωγή: Το Ki-67 αποτελεί δείκτη κυτταρικού πολλαπλασιασμού. Η έκφρασή του σε μεγάλο ποσοστό νεοπλασματικών κυττάρων σχετίζεται με ταχύτερη εξέλιξη της νόσου. Η εκτίμηση της ανοσοκυτταροχημικής έκφρασης του ki-67 είναι διαγνωστικά χρήσιμη σε κυτταρολογικά κολποτραχηλικά επιχρίσματα ασθενών με HPV λοίμωξη και δυσπλαστικές αλλοιώσεις (CΙΝ). Σκοπός: Σκοπός της μελέτης είναι η εκτίμηση της διαγνωστικής αξίας της ανοσοκυτταροχημικής έκφρασης του ki67 σε κυτταρολογικά επιχρίσματα από ενδοεπιθηλιακές αλλοιώσεις του πρωκτού (AIN). Υλικό και μέθοδος: 62 κυτταρολογικά επιχρίσματα πρωκτού με κυτταρολογική διάγνωση ατυπίας (ASCUS και AIN) μελετήθηκαν ανοσοκυτταροχημικά με τη χρήση του Ki-67 αντισώματος και τα ευρήματα συσχετίσθηκαν με τα ευρήματα της κυτταρολογικής εξέτασης. Αποτελέσματα: Σύμφωνα με τα ευρήματά μας η έκφραση ki67 παρατηρήθηκε σε α) 13/24 (54%) περιπτώσεις ASCUS, β) 20/27 (74%) περιπτώσεις LGSIL και γ) 9/11 (82%) περιπτώσεις HGSIL. Ο αριθμός των θετικών για Ki-67 κυττάρων ήταν υψηλότερος στα HPV- 16 θετικά δείγματα σε σχέση με τους άλλους υποτύπους του ιού. Συμπεράσματα: Η ανοσοκυτταροχημική έκφραση του Ki-67 σε κυτταρολογικά επιχρίσματα πρωκτού από ασθενείς με κυτταρολογική διάγνωση ατυπίας (ASCUS και AIN) αποτελεί έναν αξιόπιστο δείκτη ενεργότητας της νόσου. \n7 EA004 Η ΕΠΙΔΡΑΣΗ ΤΗΣ ΜΕΛΑΤΟΝΙΝΗΣ ΣΤΗ ΒΙΩΣΙΜΟΤΗΤΑ ΚΑΙ ΑΠΟΠΤΩΣΗ ΚΑΡΚΙΝΙΚΩΝ ΚΥΤΤΑΡΩΝ ΠΡΟΣΤΑΤΟΥ IN VITRO Ι. Κώστογλου-Αθανασίου 1, Ε. Παπαγεωργίου 2, Α. Αρμακόλας 2, Μ. Κουτσιλιέρης 2 1 Ενδοκρινολογικό Τμήμα, Γ.Ν. Αθηνών Κοργιαλένειο-Μπενάκειο Ε.Ε.Σ. 2 Τμήμα Πειραματικής Φυσιολογίας, Ιατρική Σχολή Πανεπιστημίου Αθηνών Εισαγωγή: Η μελατονίνη είναι μια ινδόλη που παράγεται από το κωνάριο, εκκρίνεται κυρίως κατά τη νύκτα και συμμετέχει στη ρύθμιση των βιολογικών ρυθμών. Σκοπός: Σκοπός της εργασίας ήταν η μελέτη της επίδρασης της μελατονίνης σε καρκινικά κύτταρα προστάτου in vitro. Υλικό και Μέθοδος: Μελετήθηκε η επίδραση της μελατονίνης (Sigma-Aldrich) σε PC-3 καρκινικά κύτταρα προστάτου in vitro με τη διενέργεια MTT assay για την εκτίμηση της επιβίωσης των κυττάρων και κυτταρομετρίας ροής (flow cytometry) για την εκτίμηση της απόπτωσης και τη μελέτη του κυτταρικού κύκλου. α. Μελετήθηκε η επίδραση της μελατονίνης 2 nm σε PC-3 καρκινικά κύτταρα προστάτου in vitro. Τα PC-3 κύτταρα επωάσθηκαν επί 48h σε θερμοκρασία 37 ο C με προοδευτικά ελαττούμενες συγκεντρώσεις μελατονίνης. Τα PC-3 κύτταρα επωάσθηκαν ακόμη με μελατονίνη υπό την παρουσία ή απουσία του αντιμιτωτικού παράγοντα docetaxel. Μετά 48ωρη επώαση τα PC-3 κύτταρα επωάσθηκαν με 10% MTT. β. Διενεργήθηκε επίσης κυτταρομετρία ροής. Η ανάλυση αυτή του κυτταρικού κύκλου επιτρέπει το διαχωρισμό των PC-3 κυττάρων σε κύτταρα σε πρώιμη απόπτωση (χρωννύμενα με AnnexinV-FITC), όψιμη απόπτωση (χρωννύμενα με χρώση AnnexinV-FITC και PI), νεκρά κύτταρα (χρωννύμενα με χρώση PI) και μη αποπεπτωκότα ζώντα κύτταρα (μη χρωννύμενα). Για την ανάλυση αυτή τα PC-3 cells καλλιεργήθηκαν σε δίσκους 12 φρεατίων. Μετά παρέλευση 24 h τα PC-3 κύτταρα εκτέθηκαν σε μελατονίνη υπό την παρουσία ή απουσία docetaxel και αναλύθηκαν τα επικολλημένα και επιπλέοντα κύτταρα. γ. Για την ανάλυση του κυτταρικού κύκλου τα PC-3 κύτταρα καλλιεργήθηκαν επί 48 h στους 37 C σε DMEM εμπλουτισμένο με 10% FBS σε p100 καλλιεργητικούς δίσκους σε πυκνότητα κυττάρων/φρεάτιο με ή χωρίς μελατονίνη υπό την παρουσία ή απουσία docetaxel. Τα προσκολλημένα και επιπλέοντα κύτταρα αναμίχθηκαν, εκπλύθηκαν με PBS, και εκτέθηκαν επί 12 ώρες στους 4 C σε 70% αιθανόλη. Τα επεξεργασμένα κύτταρα χρώσθηκαν με διάλυμα propidium iodide που περιείχε RNAse. Το περιεχόμενο DNA αναλύθηκε σε κυτταρόμετρο ροής FACS Calibur (Becton Dickinson, San Jose, CA, USA) με τη χρήση ModFit software (Verity Software House, Topsham, ME, USA). \n8 Αποτελέσματα: Ο πολλαπλασιασμός των καρκινικών κυττάρων προστάτου PC3 ανεστάλη σημαντικά από την επίδραση της μελατονίνης και του docetaxel. Ο συνδυασμός μελατονίνης και docetaxel είχε συνεργικό αποτέλεσμα στην αναστολή του πολλαπλασιασμού. Η απόπτωση των PC-3 κυττάρων δεν επηρεάσθηκε από τη μελατονίνη, ενώ επήχθη από το συνδυασμό μελατονίνης και docetaxel. Στην ανάλυση του κυτταρικού κύκλου φάνηκε ότι η ωρίμανση των PC-3 κυττάρων ανεστάλη ελάχιστα από τη μελατονίνη, αλλά ανεστάλη σημαντικά από το docetaxel και το συνδυασμό μελατονίνης και docetaxel. Συμπεράσματα: Συμπερασματικά, φαίνεται ότι η μελατονίνη έχει ανασταλτική δράση στον πολλαπλασιασμό καρκινικών κυττάρων προστάτου in vitro. Τα ευρήματα αυτά συμφωνούν με ευρήματα άλλων ερευνητών που έχουν διαπιστώσει in vitro αντικαρκινική δράση της μελατονίνης. Φαίνεται ότι οι σύγχρονες συνθήκες ζωής που ανατρέπουν τους εξαρτώμενους από τον κύκλο του φωτός βιορρυθμούς και εκθέτουν τον ανθρώπινο οργανισμό απρόσφορα στο φως κατά τη νύκτα μπορεί να συμβάλλουν στην καρκινογένεση. \n9 ΕΑ005 Η ΧΡΗΣΗ ΤΩΝ PLASMA RICH GROWTH FACTORS (PRGF) ΚΑΙ ΤΩΝ ΝΕΥΡΟΤΡΟΦΙΚΩΝ ΠΑΡΑΓΟΝΤΩΝ (NGF) ΣΤΗΝ ΘΕΡΑΠΕΙΑ ΠΑΘΗΣΕΩΝ ΤΟΥ ΚΕΡΑΤΟΕΙΔΟΥΣ ΠΟΥ ΔΕΝ ΑΝΤΑΠΟΚΡΙΝΟΝΤΑΙ ΣΕ ΣΥΜΒΑΤΙΚΕΣ ΘΕΡΑΠΕΙΕΣ Ελισάβετ Πατσούρα, Σ. Γεωργαράς Ερευνητικό και Θεραπευτικό Ινστιτούτο ΟΦΘΑΛΜΟΣ Εισαγωγή: Οι PRGF αποτελούν ένα αυτόλογο πρωτεϊνικό εκχύλισμα αιμοπεταλίων που περιέχει μία πληθώρα αυξητικών παραγόντων που διεγείρουν την σύνθεση του κολλαγόνου, τον πολλαπλασιασμό και μετανάστευση των επιθηλιακών κυττάρων. Οι NGF είναι απαραίτητοι για την ανάπτυξη και διαφοροποίηση των αισθητικών κυττάρων. Στον οφθαλμό η δράση τους επιτυγχάνεται μέσω υποδοχέων που έχουν ανιχνευτεί στα κύτταρα του κερατοειδούς και του επιπεφυκότα. Σκοπός: Η αξιολόγηση της αποτελεσματικότητας της χρήσης των παραγόντων PRGF και NGF στην αντιμετώπιση παθήσεων του κερατοειδούς ανθεκτικές σε προηγηθείσες θεραπείες. Ασθενείς και Μέθοδος: Στη μελέτη συμπεριλήφθησαν 34 οφθαλμοί (21 ασθενείς). Από αυτούς 28 οφθαλμοί υπεβλήθησαν σε θεραπεία με PRGF (ομάδα 1) και 6 με NGF (ομάδα 2). Η ομάδα 1 αποτελείται από 6 οφθαλμούς με έντονη ξηροφθαλμία, 6 με τοξική κερατοπάθεια από φάρμακα, 6 με υποτροπιάζονται έλκη κερατοειδούς, 6 με νευροτροφικά έλκη κερατοειδούς, 2 με φυσαλιδώδη κερατοπάθεια και 2 με κερατοπάθεια σχετιζόμενη με συγγενή ανιριδία. Η ομάδα 2 αποτελείται από 4 οφθαλμούς με νευροτροφική κερατοπάθεια και 2 με φυσαλιδώδη κερατοπάθεια. Οι ασθενείς μετά το πέρας της θεραπείας αξιολογήθηκαν ως προς την υποκειμενική βελτίωση των συμπτωμάτων τους αλλά και την αντικειμενική βελτίωση παραμέτρων όπως ερυθρότητα οφθαλμών, κερατοειδική στίξη, επούλωση επιθηλιακών ελλειμμάτων, αισθητικότητας κερατοειδούς, στοιβάδας δακρύων. Αποτελέσματα: Και στις δύο ομάδες η ανταπόκριση στην θεραπεία ήταν πολύ ικανοποιητική. Τα περιστατικά με την μικρότερη ανταπόκριση ήταν οι φυσαλιδώδεις κερατοπάθειες και η κερατοπάθεια της ανιριδίας. Σε όλες τις περιπτώσεις αναφέρθηκε υποκειμενική βελτίωση των συμπτωμάτων των ασθενών. Συμπεράσματα: Οι PRGF και οι NGF αποτελούν πολλά υποσχόμενους παράγοντες στην θεραπεία περιστατικών κερατοπάθειας που δεν ανταποκρίνονται σε άλλες θεραπείες. \n10 ΕΑ006 ΑΛΛΗΛΕΠΙΔΡΑΣΕΙΣ ΦΑΡΜΑΚΩΝ ΚΑΙ ΦΥΤΙΚΩΝ ΠΑΡΑΣΚΕΥΑΣΜΑΤΩΝ Χριστίνα Τεσσερομμάτη Εργαστήριο Πειραματικής Φαρμακολογίας ΕΚΠΑ Ως αλληλεπίδραση φαρμάκων ορίζεται κάθε μεταβολή της δράσης τους στον οργανισμό από την παρουσία εξωγενών ουσιών όπως φάρμακα, φυτά, τροφή, περιβαλλοντικοί ρύποι (ξενοβιοτικά) σε διαγνωστικό ή θεραπευτικό επίπεδο. Η πιθανότητα εμφάνισης αλληλεπιδράσεων είναι ατέρμονη, δεδομένου ότι άνω των μη συνταγογραφούμενων προϊόντων κυκλοφορούν. Τα φυτά περιέχουν πληθώρα δραστικών συστατικών (κύριων και δευτερευόντων) και παρουσιάζουν ευρύ φάσμα δράσης ανάλογο με αυτά. Tα φυτικά παρασκευάσματα επηρεάζουν ουσιαστικά τη λειτουργία του οργανισμού και όταν λαμβάνονται με συμβατική φαρμακευτική αγωγή οι αλληλεπιδράσεις είναι πολύ πιθανές. Τα φυτά ως θεραπευτικά μέσα δεν είναι αδρανή προϊόντα, ούτε ακίνδυνα. Τα συνθετικής προέλευσης φάρμακα έχουν συγκεκριμένο μηχανισμό δράσης και συνήθως αναμενόμενες ανεπιθύμητες ενέργειες, ανάλογα με τη δράση αυτή. Η παρουσία δραστικών ουσιών στα φυτά οδηγούν σε παρόμοιες συμπληρωματικές ή συνεργικές (πολλές φορές μη ειδικές), αλλά και ανεπιθύμητες δράσεις. Η σύγχρονη λήψη φαρμάκων και φυτικών παρασκευασμάτων μπορεί να μιμηθεί, να αυξήσει ή να αναστείλει τη δράση των φαρμάκων. Γενικά η αλληλεπίδραση φυτικού παρασκευάσματος και συμβατικού φαρμάκου μπορεί να οδηγήσει σε φαρμακοκινητικές (απορρόφησης, κατανομής, μεταβολισμού) ή φαρμακοδυναμικές μεταβολές με: 1. αύξηση των ανεπιθυμήτων ενεργειών των φαρμάκων και εμφάνιση τοξικότητας 2. ελάττωση του θεραπευτικού αποτελέσματος των φαρμάκων με αποτέλεσμα υποθεραπεία (πιθανή ανάπτυξη αντοχής στο φάρμακο) 3. τροποποίηση της δράσης του φαρμάκου και εμφάνιση μη αναμενόμενων επιπλοκών 4. αύξηση της δράσης των φαρμάκων. \n11 ΕΑ007 ΠΡΟΣΦΟΡΑ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ ΑΠΟ ΤΟ Κ.Υ. ΤΗΝΟΥ: ΠΡΟΣΒΑΣΙΜΟΤΗΤΑ, ΠΡΟΤΑΣΕΙΣ Μ. Δημουλά, Ε. Μπαλταρέτσου, Ε. Γκούγκης, Ο. Ταχμαζίδης, Δ. Σαλωνικιώτου, Α. Βελαλοπούλου, Μ. Αρμάου, Μ. Αρμάου Κέντρο Υγείας Τήνου Το Κέντρο Υγείας Τήνου είναι μικρή νοσηλευτική μονάδα πρωτοβάθμιας υγειονομικής περίθαλψης στα πλαίσια του Εθνικού Συστήματος Υγείας. Εφημερεύει σε 24ωρη βάση, διαθέτει μικρό αριθμό ειδικευμένων γιατρών, (ειδικό παθολόγο - επικουρικό), καρδιολόγο, ορθοπεδικό, παιδίατρο, μικροβιολόγο, ακτινολόγο και 2 γενικούς γιατρούς) μικροβιολογικό εργαστήριο και ακτινολογικό εργαστήριο που διαθέτει και μηχάνημα υπερήχων και χειρουργείο για μικροεπεμβάσεις. Έχει δύο επισκέπτριες υγείας, μία μαία, πέντε νοσηλεύτριες σε μόνιμη θέση και τρείς σε προσωποπαγή, ένα τεχνικό, 2 επιμελήτριες, 4 οδηγούς, και 6 άτομα που ανήκουν στο ΕΚΑΒ. Παρέχει βραχεία νοσηλεία. Παρέχει πρωτοβάθμια ιατρική στο σύνολο του νησιού, και πλαισιώνεται από τα περιφερειακά ιατρεία Πύργου, Κώμης και Στενής, τα οποία εξυπηρετούν αγροτικοί γιατροί σε σύνολο 45 χωριών και οικισμών και 8000 κατοίκων. ΣΥΓΚΕΝΤΡΩΤΙΚΑ ΣΤΟΙΧΕΙΑ ΕΠΙΣΚΕΨΙΜΟΤΗΤΑΣ ΤΟ ΕΤΟΣ 2013 ΤΜΗΜΑ ΑΤΟΜΑ Τ.Ε.Π.(ΕΠΕΙΓΟΝΤΑ) ΧΕΙΡΟΥΡΓΙΚΟ ΑΚΤΙΝΟΛΟΓΙΚΟ ΑΚΤΙΝΟΓΡΑΦΙΕΣ ΜΙΚΡΟΒΙΟΛΟΓΙΚΟ ( ΒΙΟΠΑΘΟΛΟΓΙΚΕΣ ΕΞΕΤΑΣΕΙΣ) ΟΡΘΟΠΑΙΔΙΚΟ ΠΑΘΟΛΟΓΙΚΟ 138 ΓΕΝΙΚΗΣ ΙΑΤΡΙΚΗΣ ΠΑΙΔΙΑΤΡΙΚΟ \n12 ΚΑΡΔΙΟΛΟΓΙΚΟ ΣΥΝΤΑΓΟΓΡΑΦΗΣΗ ΕΠΙΣΚΕΠΤΡΙΕΣ ΥΓΕΙΑΣ 28 ΕΠΙΣΚΕΨΕΙΣ ΚΑΤ ΟΙΚΟΝ ΕΝΕΣΙΟΘΕΡΑΠΕΙΕΣ 199 ΚΑΡΔΙΟΓΡΑΦΗΜΑΤΑ 456 ΕΜΒΟΛΙΑΣΜΟΙ ΠΑΙΔΙΩΝ 357 ΕΜΒΟΛΙΑΣΜΟΙ ΕΝΗΛΙΚΩΝ 28 ΕΜΒΟΛΙΑΣΜΟΙ ΗΛΙΚΙΩΜΕΝΩΝ 41 ΥΠΕΡΗΧΟΓΡΑΦΗΜΑΤΑ 740 ΜΑΙΕΥΤΙΚΟ 77 TEST PAP 25 ΝΟΣΗΛΕΥΤΗΚΑΝ 655 ΑΤΟΜΑ ΓΙΑ 856 ΗΜΕΡΕΣ ΔΙΑΚΟΜΙΣΤΗΚΑΝ 294 Προκύπτει λοιπόν: Ότι το Κέντρο Υγείας Τήνου, παρέχει πολύτιμες και αναντικατάστατες υπηρεσίες αποκεντρωμένης μορφής. Αντιμετωπίζει με επιτυχία τα επείγοντα περιστατικά, παρέχοντας πρώτες βοήθειες και σταθεροποίηση του περιστατικού. Το Κ.Υ. Τήνου προσφέρει ισότιμα τις υπηρεσίες του με άριστη πρόσβαση σε όλους. Θα πρέπει λοιπόν, όχι μόνον να παραμείνει αλλά να ενισχυθεί κυρίως με γενικούς γιατρούς, έτσι ώστε να αποφεύγεται η χρόνια κόπωση. Θα πρέπει να ενισχυθεί και να συντονιστεί το σύστημα των διακομιδών. Θα πρέπει να δοθούν κίνητρα στους γιατρούς για να έρχονται στα νησιά (σήμερα από τις 70 θέσεις αγροτικών που πρέπει να υπάρχουν στα νησιά μόνο 37 είναι καλυμμένες). Θα πρέπει να ενισχυθούν τα εργαστήρια ακτινολογικό και μικροβιολογικό με προσωπικό. Θα πρέπει να γίνει προσπάθεια προς το υπουργείο υγείας και ναυτιλίας έτσι ώστε οι γιατροί που συνοδεύουν ασθενείς στις διακομιδές να έχουν δωρεάν εισιτήρια. \n13 ΕΑ008 ΘΕΡΑΠΕΙΑ ΑΝΕΥΡΥΣΜΑΤΩΝ ΕΓΚΕΦΑΛΟΥ ΜΕ ΝΕΑΣ ΤΕΧΝΟΛΟΓΙΑΣ ΕΝΔΟΠΡΟΘΕΣΕΙΣ (FLOW DIVERTER STENTS) Χρήστος Χρυσικόπουλος, Νικόλαος Νάσης, Ιωάννης Ιωαννίδης, Σωτήριος Πλάκας, Αλέξανδρος Ανδρέου Κλινική Νευροχειρουργικής και Επεμβατικής Νευροακτινολογίας, ΔΘΚΑ «Υγεία», Αθήνα Εισαγωγή: Τα Flow diverters είναι μιας νέας γενιάς stents σχεδιασμένα για την θεραπεία των ανευρυσμάτων εγκεφάλου. Παρουσιάζουμε τα αποτελέσματα τετραετούς εμπειρίας από την χρήση αυτών τον συσκευών. Υλικό: Από τον 8/2010 έως τον 4/2014, 45 ασθενείς (29 γυναίκες και 16 άνδρες, μέσης ηλικίας 51 ετών) με 52 ανευρύσματα υποβλήθηκαν σε θεραπεία με flow diverters. Σε 6 ασθενείς η επέμβαση έγινε για θεραπεία επανασηρραγοποιημένων ανευρυσμάτων, ενώ στους 39 ήταν η πρώτη θεραπεία. 30 ανευρύσματα εντοπίζονται στην υπερκλινοειδή μοίρα της έσω καρωτίδας, 11 ανευρύσματα στην σηραγγώδη μοίρα της έσω καρωτίδας, 3 στην πρόσθια εγκεφαλική αρτηρία, 2 στην μέση εγκεφαλική αρτηρία, 3 στην οπίσθια κάτω παρεγκεφαλιδική αρτηρία και 3 στην σπονδυλική αρτηρία. Τα ανευρύσματα ήταν: 29 μικρά (<7 χιλιοστά), 21 μεγάλα (8-20 χιλιοστά) και 2 γιγαντιαία (>20 χιλιοστά). Σε 15 ανευρύσματα διενεργήθηκε και εμβολισμός με μικροσπειράματα. Αποτελέσματα: Διεγχειρητικές επιπλοκές: οξεία θρόμβωση εντός του stent (2), μετανάστευση του stent (2), αγγειόσπασμος (25), ατελής έκπτυξη του stent (6) και αιμάτωμα στο σημείο παρακέντησης (6). Επανέλεγχος με ψηφιακή αγγειογραφία στους 6 μήνες: πλήρης αποκλεισμός (50), παρουσία υπολειμματικής ροής (2). Απώτερες επιπλοκές: παρουσία θρόμβου πάνω στο πλέγμα του stent (1) το οποίο συνδυάζεται με ατελή έκπτυξη του stent, 2 από τα 6 stents τα οποία εμφάνιζαν ατελή έκπτυξη κατά την τοποθέτηση παρέμειναν αμετάβλητα με στένωση του αγγείου. Καμία κλινική - νευρολογική επιπλοκή δεν παρατηρήθηκε στην οξεία φάση ενώ δύο ασθενείς παρουσίασαν παροδική διαταραχή όρασης λόγω στένωσης της οφθαλμικής αρτηρίας στο μεσοδιάστημα από την επέμβαση και τον επανέλεγχο. Συμπεράσματα: Η θεραπεία των ανευρυσμάτων με τοποθέτηση ενδοπροθέσεων flow diverter έχει υψηλότατα ποσοστά επιτυχίας ενώ τα ποσοστά επιπλοκών είναι πολύ χαμηλά με προοπτική να μειώνονται όλο και περισσότερο όσο η εμπειρία και η τεχνολογία θα βελτιώνονται. \n14 ΕΑ009 ΠΑΡΟΧΗ ΥΠΗΡΕΣΙΩΝ ΤΗΛΕΟΦΘΑΛΜΟΛΟΓΙΑΣ ΓΙΑ ΤΗΝ ΟΦΘΑΛΜΟΛΟΓΙΚΗ ΕΞΕΤΑΣΗ ΑΣΘΕΝΩΝ ΣΕ ΑΠΟΜΑΚΡΥΣΜΕΝΑ ΣΗΜΕΙΑ Ιορδάνης Χατζηαγγελίδης Οφθαλμίατρος, Οφθαλμιατρείο Αθηνών Σύμφωνα με τον υγειονομικό χάρτη της χώρας μας, και το γεγονός ότι υπάρχουν πάρα πολλά νησιά τα οποία έχουν έλλειψη εξειδικευμένου ιατρικού προσωπικού, και εν προκειμένω, οφθαλμιάτρων, υπάρχει αδυναμία διάγνωσης και θεραπείας επειγόντων περιστατικών και παρακολούθησης χρόνιων οφθαλμολογικών νοσημάτων. Επιπρόσθετα για πολλά από αυτά τα νησιά υπάρχει και ανεπάρκεια δρομολόγιων, καθιστώντας την μετακίνηση των ασθενών δύσκολη, χρονοβόρα, και ότι άλλο συνεπάγεται αυτή. Βιώνοντας όλα αυτά στο οφθαλμιατρείο όπου έκανα την ειδικότητα μου, μελέτησα και κατασκεύασα μια τηλεχειριζόμενη σχισμοειδή λυχνία η οποία θα επιτρέπει την τηλε-εξέταση του ασθενούς στον τόπο διαμονής του. Είναι η πρώτη Ευρωπαϊκή προσπάθεια για μια τέτοια κατασκευή και έχει δοκιμαστεί στα εξωτερικά ιατρεία του Οφθαλμιατρείου Αθηνών, ενώ τα αποτελέσματα των ερευνών, έχουν παρουσιαστεί φέτος στο Παγκόσμιο Συνέδριο Οφθαλμολογίας στο Τόκιο, στο 18ο Πανευρωπαϊκό Συνέδριο στην Λουμπλιάνα, και στο Πανελλήνιο Συνέδριο Οφθαλμολογίας, ενώ έχουν γραφτεί δυο άρθρα, από το ειδικό Ευρωπαϊκό Οφθαλμολογικό περιοδικό πάνω στο εγχείρημα αυτό. Η ιδέα βασίζεται σε πρώτη φάση, στην δημιουργία ενός δικτύου τηλεοφθαλμολογιας μεταξύ του κέντρου τηλεοφθαλμολογίας ενός τριτοβάθμιου νοσοκομείου, και του αγροτικού ιατρείου ενός ακριτικού νησιού για μια δοκιμαστική περίοδο τριών (3) έως έξι (6) μηνών, ώστε να παρατηρηθούν όλες οι δυσλειτουργίες και τα σημεία που χρειάζονται βελτίωση, τόσο όσον αφορά το υλικό και τις συσκευές που θα χρησιμοποιηθούν, όσο και στην βελτίωση του λογισμικού, και των διαδικασιών διαχείρισης των ασθενών. Σε δεύτερη φάση, θα γίνει διεύρυνση του δικτύου με το ίδιο κέντρο αλλά επεκτεινόμενο σε περισσότερα νησιά του ίδιου διαμερίσματος, π.χ. Δωδεκάνησα. Στην τρίτη φάση θα γίνει διεύρυνση και των κέντρων Τηλεοφθαλμολογίας, π.χ. στην Θεσσαλονίκη, με δίκτυο στα νησιά του Βορείου Αιγαίου, κλπ. Πώς Θα λειτουργεί; Πώς θα εξετάζεται ο ασθενής; Πού; Από ποιον; Ο ασθενής θα πηγαίνει στο Κέντρο Υγείας ή στο Αγροτικό Ιατρείο του νησιού του, είτε σαν επείγον περιστατικό, είτε σαν προγραμματισμένο ραντεβού μέσο του συστήματος. Για να μπορέσει να γίνει μια διάγνωση πρέπει ο Ιατρός να γνωρίζει το Ιατρικό Ιστορικό του ασθενούς, τα φάρμακα που παίρνει, τα συμπτώματα και τον λόγο που προσέρχεται στο ιατρείο, π.χ. δεν βλέπει καλά, πονάει, δακρύζει κλπ. Το ιστορικό, θα καταγράφεται, και θα καταχωρείται στην Βάση Δεδομένων του Συστήματος. Αυτό μπορεί να γίνει είτε από τον \n15 αγροτικό ιατρό ή από το παραϊατρικό προσωπικό, είτε από τον απομακρυσμένο οφθαλμίατρο ιατρό μέσω του συστήματος video κλήσης που διαθέτη η τηλεχειριζόμενη σχισμοειδής λυχνία. Επόμενο βήμα είναι η κλινική εξέταση του ασθενούς, η οποία θα πραγματοποιείται από τον Γενικό ή Αγροτικό Ιατρό, και αφορά μια σειρά εξετάσεων, όπως κορικά ανακλαστικά, αντίληψη χρωμάτων, έλεγχο για μεταμορφοψίες με χρήση πίνακα Amsler, διαδικασίες για τις οποίες οι γενικοί ιατροί έχουν εκπαιδευτεί κατά την ειδίκευση τους. Όλες αυτές οι εξετάσεις πραγματοποιούνται με την χρήση ενός tablet στο οποίο υπάρχει ειδικό software που περιέχει τις συγκεκριμένες εξετάσεις. Οι εξετάσεις αυτές δεν είναι ιδιαίτερα τεχνικές, και με μια σχετική επιμόρφωση μπορούν να γίνουν και από παραϊατρικό προσωπικό. Η πιο σημαντική εξέταση είναι η βιομικροσκόπιση, δηλαδή η εξέταση με την σχισμοειδή λυχνία, και συγκεκριμένα με την τηλεχειριζόμενη σχισμοειδή λυχνία. Αυτή απαιτεί γνώσεις οφθαλμολογίας και γίνεται μόνον από ειδικό οφθαλμίατρο. Ο ασθενής θα κάθεται μπροστά από το μηχάνημα στο νησί, και θα εξετάζεται από τον Οφθαλμίατρο στην Αθήνα. Ο Ιατρός θα λαμβάνει την ζωντανή εικόνα από την τηλεχειριζόμενη σχισμοειδή λυχνία στον Υπολογιστή του, και με ένα joystic θα τηλεχειρίζει την λυχνία στο νησί, σύμφωνα με τα σημεία στα οποία θέλει να εστιάσει. Η Τηλεχειριζόμενη σχισμοειδής λυχνία, είναι έτσι κατασκευασμένη, που επιτρέπει την ταυτόχρονη επικοινωνία του ασθενή με τον ιατρό, έτσι, κατά την εξέταση, ο ιατρός, μπορεί να μιλήσει στον ασθενή, να του πει κοίτα δεξιά, βλεφάρισε, και ο ασθενής μπορεί να μιλήσει με τον ιατρό, ενώ αυτός τον εξετάζει από χιλιόμετρα μακριά. Μετά το πέρας της εξέτασης, ο ασθενής θα ενημερώνεται από τον Οφθαλμίατρο, μέσω του συστήματος video κλήσης της τηλεχειριζόμενης σχισμοειδούς λυχνίας για την διάγνωση, και την πορεία της νόσου, και θα του χορηγείται θεραπεία, την οποία θα παραλαμβάνει από το Κέντρο Υγείας ή τον αγροτικό ιατρό. Το ιστορικό, η κλινική εξέταση, τα αποτελέσματα της τηλεβιομικροσκόπησης, η διάγνωση και η θεραπεία, θα καταχωρούνται στην βάση δεδομένων, θα εκτυπώνονται και θα δίνονται στον ασθενή. Επανεξετάσεις θα προγραμματίζονται μέσω του συστήματος, ενώ η πλατφόρμα (software) έχει και την δυνατότητα ελέγχου αποθήκευσης - επάρκειας των απομακρυσμένων ιατρείων σε οφθαλμολογικά φάρμακα και αναλώσιμα. Σε ένα μικρό μόνο μέρος του πληθυσμού, εφόσον το κρίνει ο Οφθαλμίατρος, ο ασθενής θα παραπέμπεται σε Δευτεροβάθμιο ή Τριτοβάθμιο νοσοκομείο, μειώνοντας έτσι τις μετακινήσεις, την ταλαιπωρία και το κόστος για τους ασθενείς. Θα βελτιωθεί η ποιότητα ζωής των νησιωτών μας, θα μειωθεί το κόστος σε ανθρωποώρες και χρήμα για μετακινήσεις, θα αυξηθεί η παραγωγικότητα, θα ενισχυθεί η αποκέντρωση, θα υποστηριχθεί ο τουρισμός και θα βελτιωθεί η εικόνα της χώρας μας στους τουρίστες. Η τεχνική παρουσιάζεται σε Video στο: https://www.youtube.com/user/lidesmd/videos Η τεχνολογία υπάρχει, και όπου δεν υπήρχε την αναπτύξαμε. Από εδώ και πέρα, είναι υποχρέωση της πολιτείας να αναπτύξει κάτι που είναι εφικτό. \n16 ΕΑ010 ΕΝΔΟΚΡΙΝΙΚΟΙ ΔΙΑΤΑΡΑΚΤΕΣ ΚΑΙ Η ΑΝΑΓΚΗ ΒΕΛΤΙΣΤΟΠΟΙΗΣΗΣ ΜΙΑΣ ΑΝΑΛΥΤΙΚΗΣ ΜΕΘΟΔΟΥ ΠΡΟΣΔΙΟΡΙΣΜΟΥ ΤΟΥΣ ΣΤΑ ΓΑΛΑΚΤΟΚΟΜΙΚΑ ΠΡΟΪΟΝΤΑ Α. Πεφάνης 1, Β. Κομποθέκρα 2, Β. Μπότη 2, Τ. Αλμπάνης Γενικό Νοσοκομείο Αεροπορίας, Αθήνα 2 Εργαστήριο Αναλυτικής Χημείας, Τμήμα Χημείας Πανεπιστημίου Ιωαννίνων Εισαγωγή: Οι ενδοκρινικοί διαταράκτες αποτελούν μια ευρεία ομάδα χημικών ουσιών, που αλληλεπιδρούν με το ανθρώπινο ενδοκρινικό σύστημα και έχουν ενοχοποιηθεί για διαταραχές γονιμότητας-αναπαραγωγής, νευρολογικές νόσους, θυρεοειδική δυσλειτουργία, διαταραχές του ανοσολογικού, της ανάπτυξης και του μεταβολισμού, καθώς και για νεοπλασίες. Σκοπός: Η βελτιστοποίηση μιας αναλυτικής μεθόδου εκχύλισης υπολειμμάτων ευρέως χρησιμοποιούμενων ουσιών, ύποπτες για ενδοκρινική δράση, σε γαλακτοκομικά προϊόντα και στη συνέχεια προσδιορισμού τους με την τεχνολογία του υβριδικού αναλυτή μαζών LTQ FT ORBITRAP MS. Υλικό: Για τον προσδιορισμό υπολειμμάτων ενδοκρινικών διαταρακτών προερχόμενων από φυτοφάρμακα και βιομηχανικές ενώσεις σε δείγματα γάλακτος, βελτιστοποιήθηκε και εφαρμόστηκε η μέθοδος εκχύλισης QuEChERS. Eφαρμόστηκε μία πολυπαραγοντική προσέγγιση βασισμένη σε πειραματικό σχέδιο Plackett-Burman. Aπό επτά παράγοντες που πιθανόν επηρεάζουν την εκχύλιση επιλέγονται οι τρεις που φαίνεται να είναι στατιστικά σημαντικοί. Έπειτα μελετούνται περαιτέρω μέσω ενός Κεντρικού Σύνθετου Σχεδιασμού προκειμένου να βρεθούν οι βέλτιστες πειραματικές τιμές τους. Μετά πραγματοποιήθηκε έγχυση του εκλούσματος σε UHPLC-LTQ-ORBITRAP/MS προκειμένου να διαχωριστούν χρωματογραφικά και να ποσοτικοποιηθούν οι αναλύτες. Αποτελέσματα: Η μεθοδολογία εκχύλισης QuEChERS πληρούσε όλα τα απαιτούμενα χαρακτηριστικά, παρέχοντας καλή γραμμικότητα, επαναληψιμότητα, υψηλά ποσοστά ανακτήσεων (66-117%) και χαμηλά όρια ανίχνευσης και ποσοτικοποίησης για το σύνολο των αναλυτών. Συμπέρασμα: H βελτιστοποιημένη και επικυρωμένη μέθοδος εκχύλισης, εφαρμόστηκε με επιτυχία στην ανάλυση γαλακτοκομικών προϊόντων και δεδομένου ότι η μέθοδος QuEChERS είναι απλή, ταχεία, σχετικά οικονομική και αποδοτική αποδεικνύεται ιδιαίτερα ελκυστική για την ανίχνευση ενδοκρινικών διαταρακτών στα προϊόντα αυτά. \n17 Αυτό το ερευνητικό πρόγραμμα συγχρηματοδοτήθηκε από την Ευρωπαϊκή Ένωση (European Regional Development Fund- ERDF) και Ελληνικά εθνικά κονδύλια μέσω του Επιχειρησιακού Προγράμματος «ΘΕΣΣΑΛΙΑ ΣΤΕΡΕΑ ΕΛΛΑΔΑ ΚΑΙ ΗΠΕΙΡΟΣ » [National Strategic Reference Framework (NSRF )]. Οι συγγραφείς θα ήθελαν επίσης να ευχαριστήσουν τη Μονάδα της Περιβαλλοντικής, Οργανικής και Βιοχημικής υψηλής ανάλυσης- Orbitrap-LC-MS του Πανεπιστημίου Ιωαννίνων για την παροχή πρόσβασης στις εγκαταστάσεις. \n18 ΕΑ011 ΟΙ ΚΥΡΙΟΤΕΡΟΙ ΣΤΑΘΜΟΙ ΣΤΗΝ ΕΞΕΛΙΞΗ ΤΟΥ ΕΜΒΡΥΟΥΛΚΟΥ Μ. Καραμάνου, Κ. Λάιος, Μ. Βελονάκη, Γ. Τσουκαλάς, Κ. Γκρίτζαλης, Γ. Ανδρούτσος Εργαστήριο Ιστορίας της Ιατρικής, Ιατρική Σχολή Πανεπιστημίου Αθηνών Η δυστοκία υπήρξε για αιώνες το συχνότερο αίτιο μητρικής και εμβρυϊκής θνητότητας ενώ σήμερα αποτελεί την συχνότερη αιτία μαιευτικής επέμβασης (εμβρυουλκία) ή καισαρικής τομής. Η χρήση εμβρυουλκίας για την αντιμετώπιση της δυστοκίας αναφέρεται στο θεμελιώδες έργο «Περί Γυναικείων Παθών» του διαπρεπή Έλληνα ιατρού που έζησε στην Ρώμη, Σωρανού του Εφεσίου (1 ος -2 ος αι. μ. Χ.). Την περίοδο του μεσαίωνα φαίνεται πως η συγκεκριμένη τεχνική εγκαταλείφθηκε και ο εμβρυουλκός εισήχθη και πάλι στην μαιευτική από την οικογένεια του Ουγενότου ιατρού William Chamberlen ( ). Οι δυο γιοι του Πέτρος Α ( ) και Πέτρος Β ( ) αλλά και ο εγγονός του Πέτρος Γ ( ) απέκτησαν τεράστια φήμη χάρις στο «μυστικό» που τους είχε επιτρέψει να αντιμετωπίζουν με επιτυχία τους δύσκολους τοκετούς και που δεν ήταν τίποτε άλλο παρά ο πρωτόγονος εμβρυουλκός με δυο ξεχωριστά κοχλιάρια που έπειτα από την ένωσή τους αποτελούσαν μια λαβίδα για την σύλληψη και την έλξη της κεφαλής του εμβρύου προς τα έξω. Ο εμβρυουλκός τους παρέμεινε οικογενειακό μυστικό έως το 1693, χρονιά που ο απόγονος της οικογενείας Hugh Chamberlen ( ) πούλησε τον εμβρυουλκό στον Ολλανδό μαιευτήρα Rogier van Roonhuyze. Το 1721 ο Φλαμανδός χειρουργός και μαιευτήρας Jean Palfijn ( ) επινόησε εμβρυουλκό που έλαβε την ονομασία manus ferrae Palfyniannae (το σιδερένιο χέρι του Palfijn) και αποτελείτο από δύο μοχλούς που τοποθετούνταν στο κεφάλι του εμβρύου και στη συνέχεια σταθεροποιούνταν με κορδόνια. Με τον καιρό ο εμβρυουλκός του Palfijn τελειοποιήθηκε και χρησιμοποιείτο ευρέως στην μαιευτική. Το 1747 ο André Levret ( ) επινόησε μια παραλλαγή του εμβρυουλκού με μήκος 44 εκατοστά και κυρτά άκρα ενώ παράλληλα σε ομιλία του στην Ακαδημία των Επιστημών παρουσίασε την σχέση του εμβρυουλκού με τα οστά της πυέλου. Το 1754 στο σύγγραμμά του «Set of Anatomical Tables» ο άγγλος William Smellie ( ) περιέγραψε τον εμβρυουλκό που εκτός από την πυελική κυρτότητα των κοχλιαρίων έφερε κλείστρο για τη συγκράτηση των κοχλιαρίων μεταξύ τους. Η τελική βελτίωση του εμβρυουλκού έγινε από τον γάλλο μαιευτήρα Stéphane Tarnier ( ) που σχεδίασε τον εμβρυουλκό που έλκει σύμφωνα με τον άξονα της πυέλου. Τους αιώνες που ακολούθησαν κάθε διάσημος μαιευτήρας επινοούσε έναν συγκεκριμένο τύπο εμβρυουλκού που έφερε το όνομά του ωστόσο εκείνοι που επικράτησαν ήταν των Tarnier, James Υoung Simson ( ) και Franz Carl Naegele ( ). Σήμερα η εξέλιξη της καισαρικής τομής και της αναρροφητικής εμβρυουλκίας πέρασαν στη λήθη την χρήση του κλασσικού εμβρυουλκού. \n19 ΕΑ012 ΕΙΝΑΙ ΤΕΛΙΚΑ Η ΟΜΟΡΦΙΑ ΑΝΤΙΚΕΙΜΕΝΙΚΗ; ΕΦΑΡΜΟΖΟΝΤΑΣ ΤΙΣ ΑΝΑΛΟΓΙΕΣ ΤΟΥ «ΜΑΓΙΚΟΥ» ΑΡΙΘΜΟΥ Φ ΕΠΑΝΩ ΣΤΟ ΠΡΟΣΩΠΟ Ε. Δημονίτσας 1, Θ. Φατσέα 2, Α. Αθανασίου 2 1 Ιατρική Σχολή Αθηνών, ΕΚΠΑ 2 ΑΒΗ Medical Group Σκοπός: Η παρουσίαση του «μαγικού» αριθμού Φ και η εφαρμογή του επάνω στο πρόσωπο επώνυμων γυναικών ώστε να επιτευχθούν οι αντίστοιχες αναλογίες των διαφόρων χαρακτηριστικών του προσώπου όπως το υπαγορεύει. Μέθοδοι: Έγινε συλλογή στοιχείων με βάση την διεθνή βιβλιογραφία και χρησιμοποιώντας δημοσιεύσεις από την Pub Med και το Lancet. Αποτελέσματα: Ο αριθμός φ δεν είναι παρά μια αναλογία, εμπνευστής της οποίας είναι ο μαθηματικός Πυθαγόρας αλλά τιμητικά δόθηκε το όνομα του αρχιτέκτονα Φειδία λόγω της εκτεταμένης εφαρμογής του σε γλυπτά της Αρχαίας Ελλάδας. Η ομορφιά ενός προσώπου είναι τελικά θέμα φυσικής σεξουαλικής επιλογής αφού μια γυναίκα με όμορφα χαρακτηριστικά αντανακλά αυξημένη γονιμότητα με αποτέλεσμα να έλκεται από τον σύντροφο προκειμένου να αυξηθεί η πιθανότητα σύλληψης. Η αναζήτηση για το αν τελικά η ομορφιά είναι αντικειμενική ξεκινά από την εποχή της ωραίας Ελένης της Τροίας και φθάνει μέχρι την εποχή μας και την Γναθοχειρουργό Dr. Marquardt όπου διαμορφώνει την Golden Mask με τις ιδανικές αναλογίες του προσώπου. Οι συγκεκριμένες αναλογίες θα αναζητηθούν στην παρούσα εργασία επάνω σε πρόσωπα επώνυμων γυναικών ενώ θα δοθούν και λύσεις μη επεμβατικές αλλά και χειρουργικές στην διόρθωση χαρακτηριστικών του προσώπου προκειμένου να επιτευχθούν. Συμπεράσματα: Οι αναλογίες του Φειδία μπορούν να εφαρμοστούν σε πρόσωπα και να υποδείξουν αλλαγές στο μέγεθος των χαρακτηριστικών του προσώπου προκειμένου να προσεγγίσουν όσο το δυνατόν περισσότερο τις αντίστοιχες ιδανικές αναλογίες.


Η δεκαοχτώ του Ιούνη – 1917\nHome/Κείμενα Λένιν/Η δεκαοχτώ του Ιούνη\nΜε το παρακάτω άρθρο του ο Λένιν αναφέρεται στην κρίση του Ιούνη που ξεκίνησε με την απαγόρευση εκ μέρους της Προσωρινής Κυβέρνησης και του Σοβιέτ, της μπολσεβίκικης διαδήλωσης της 10ης Ιούνη και κορυφώθηκε με τη μεγάλη διαδήλωση -με προφανή την κυριαρχία των μπολσεβίκων- της 18ης Ιούνη. Ο Λένιν υποστηρίζει ότι η 18η Ιούνη θα μείνει στην ιστορία της ρώσικης επανάστασης ως μία από τις μέρες της στροφής. Πράγματι η δεύτερη από τις τρεις κρίσεις που έπληξαν το πολιτικό σύστημα ανάμεσα στο Φλεβάρη και στον Οκτώβρη του 1917, έδειξε ότι οι μπολσεβίκοι μεταμορφώνονται από ένα μικρό κόμμα σε ένα κόμμα που μπαίνει στην πρωτοπορία του επαναστατικού κινήματος, κατακτά την πλειοψηφία του προλεταριάτου και την εμπιστοσύνη των λαϊκών μαζών. Η σημασία των πολιτικών κρίσεων του Απρίλη, του Ιούνη και του Ιούλη, θα εκτιμηθεί σε επόμενο κείμενο του Λένιν (Τρεις κρίσεις). Αυτό που έχει σημασία -και αναδεικνύεται από το συγκεκριμένο άρθρο- είναι ότι η εργατική τάξη αρχίζει πλέον να δείχνει την κατεύθυνση που πρέπει να αποκτήσει η επανάσταση στο μέλλον, και δεν είναι άλλη από αυτή που υποδεικνύουν τα συνθήματα των μπολσεβίκων.\nΗ δεκαοχτώ του Ιούνη θα μπει, έτσι είτε αλλιώς, στην ιστορία της ρωσικής επανάστασης σαν μια από τις μέρες της στροφής.\nΗ διαδήλωση σκόρπισε μέσα σε λίγες ώρες σαν μια χούφτα σκόνη τα κούφια λόγια για τους Μπολσεβίκους – συνωμότες και έδειξε με αναμφισβήτητη παραστατικότητα ότι η εμπροσθοφυλακή των εργαζόμενων μαζών της Ρωσίας, το βιομηχανικό προλεταριάτο της πρωτεύουσας και τα στρατεύματά της είναι στη συντριπτική τους πλειοψηφία υπέρ των συνθημάτων που υποστήριζε πάντα το Κόμμα μας.\nΡυθμικό το βήμα των εργατικών και στρατιωτικών ταγμάτων. Μισό περίπου εκατομμύριο διαδηλωτές. Ενότητα της κοινής επίθεσης. Ενότητα γύρω από τα συνθήματα, που ανάμεσά τους είχαν συντριπτική υπεροχή τα συνθήματα: «Όλη η εξουσία στα Σοβιέτ», «Κάτω οι 10 καπιταλιστές υπουργοί», «Ούτε χωριστή ειρήνη με τους Γερμανούς, ούτε μυστικά σύμφωνα με τους άγγλο  γάλλους καπιταλιστές» κτλ. Σε κανέναν απ’ όσους είδαν τη διαδήλωση δεν έμεινε αμφιβολία για τη νίκη αυτών των συνθημάτων μέσα στην οργανωμένη πρωτοπορία των μαζών των εργατών και στρατιωτών της Ρωσίας.\nΗ διαδήλωση της 18 του Ιούνη αποτέλεσε διαδήλωση των δυνάμεων και της πολιτικής του επαναστατικού προλεταριάτου που δείχνει την κατεύθυνση της επανάστασης, που δείχνει τη διέξοδο από το αδιέξοδο. Σ’ αυτό βρίσκεται η τεράστια ιστορική σημασία της διαδήλωσης της Κυριακής, σ’ αυτό βρίσκεται η θεμελιακή διαφορά της από τις διαδηλώσεις που έγιναν τη μέρα της κηδείας των θυμάτων της επανάστασης και την Πρωτομαγιά. Τότε η διαδήλωση ήταν ένας ομαδικός πανηγυρισμός της πρώτης νίκης της επανάστασης και απότιση φόρου τιμής στους ήρωες της, μια ματιά που έριξε ο λαός προς τα πίσω, στον πρώτο σταθμό προς την ελευθερία, που τον πέρασε πάρα πολύ γοργά και με τη μεγαλύτερη επιτυχία. H Πρωτομαγιά ήταν γιορτή πόθων και ελπίδων συνδεμένων με την ιστορία του παγκόσμιου εργατικού κινήματος, με ιδανικό του την ειρήνη και το σοσιαλισμό.\nΟύτε η μια, ούτε η άλλη διαδήλωση δεν έβαζαν σκοπό τους να δείξουν και δεν μπορούσαν να δείξουν την κατεύθυνση τής παραπέρα κίνησης της επανάστασης. Ούτε η μια, ούτε η άλλη δεν έβαζαν μπροστά στις μάζες και εξ ονόματος των μαζών συγκεκριμένα, σαφή, επίκαιρα προβλήματα για το πού και πώς πρέπει να τραβήξει η επανάσταση.\nΜ’ αυτή την έννοια η 18 του Ιούνη ήταν η πρώτη πολιτική διαδήλωση δράσης, εξήγηση όχι με το βιβλίο ή την εφημερίδα, άλλα στο δρόμο, όχι μέσω των ηγετών, αλλά μέσω των μαζών εξήγηση του πώς δρουν οι διάφορες τάξεις, πώς θέλουν να δρουν και πώς θα δρουν για να οδηγήσουν την επανάσταση παραπέρα.\nH αστική τάξη κρύφτηκε. Σε μια ειρηνική διαδήλωση, οργανωμένη από την ολοφάνερη πλειοψηφία του λαού, με ελευθερία κομματικών συνθημάτων, με κύριο σκοπό την εκδήλωση της θέλησης του λαού ενάντια στην αντεπανάσταση, σε μια τέτοια διαδήλωση η αντεπανάσταση αρνήθηκε να πάρει μέρος. Κι αυτό είναι ευνόητο. Η αστική τάξη είναι ακριβώς η αντεπανάσταση. Αυτή κρύβεται από το λαό, οργανώνει πραγματικές αντεπαναστατικές συνωμοσίες ενάντια στο λαό. Τα κόμματα πού κυριαρχούν τώρα στη Ρωσία, τα κόμματα των Εσέρων και των Μενσεβίκων, την ιστορική μέρα της 18 του Ιούνη αποκαλύφθηκαν ξεκάθαρα σαν κόμματα των ταλαντεύσεων. Τα συνθήματά τους εκφράζαν ταλάντευση, και τα συνθήματά τους τα ακολούθησε έκδηλα, ολοφάνερα η μειοψηφία. Να στεκόμαστε επιτόπου, να αφήσουμε για την ώρα τα πάντα όπως ήταν πριν να τι συμβούλευαν τα κόμματα αυτά το λαό με τα συνθήματά τους, με τις ταλαντεύσεις τους. Κι ο λαός ένιωθε, κι αυτά ένιωθαν πώς αυτό είναι αδύνατο.\nΦτάνουν οι ταλαντεύσεις έλεγε η πρωτοπορία του προλεταριάτου, η πρωτοπορία των μαζών των εργατών και των στρατιωτών τής Ρωσίας. Φτάνουν οι ταλαντεύσεις. Η πολιτική εμπιστοσύνης προς τους καπιταλιστές, προς την κυβέρνησή τους, προς τις μεταρρυθμιστικές προσπάθειές τους, προς τον πόλεμό τους, προς την πολιτική τους της επίθεσης, η πολιτική αυτή είναι καταδικασμένη σε αποτυχία. Η χρεοκοπία της δεν είναι μακριά. H χρεοκοπία της είναι αναπόφευκτη. Η χρεοκοπία αυτή θα είναι χρεοκοπία και των κυβερνητικών κομμάτων των εσέρων και των μενσεβίκων. Η οικονομική καταστροφή πλησιάζει όλο και πιο πολύ. Αυτή δεν μπορεί να αποτραπεί παρά μόνο με επαναστατικά μέτρα της επαναστατικής τάξης πού βρίσκεται στην εξουσία.\nΑς ξεκόψει ο λαός από την πολιτική εμπιστοσύνης προς τους καπιταλιστές, ας δείξει εμπιστοσύνη στην επαναστατική τάξη στο προλεταριάτο. Σ’ αυτό και μόνο σ’ αυτό βρίσκεται η πηγή της δύναμης. Σ’ αυτό και μόνο σ’ αυτό βρίσκεται η εγγύηση ότι θα εξυπηρετούνται τα συμφέροντα της πλειοψηφίας, τα συμφέροντα των εργαζόμενων και των εκμεταλλευομένων, που τους είχε συνθλίψει ο πόλεμος και το κεφάλαιο και που είναι ικανοί να νικήσουν τον πόλεμο και το κεφάλαιο!\nΜια κρίση πρωτάκουστης έκτασης απειλεί τη Ρωσία και όλη την ανθρωπότητα. Η διέξοδος βρίσκεται μόνο στην εμπιστοσύνη προς το πιο οργανωμένο πρωτοπόρο τμήμα των εργαζόμενων και των εκμεταλλευομένων, στην υποστήριξη της πολιτικής του.\nΔεν ξέρουμε αν ο λαός θα καταλάβει γρήγορα αυτό το δίδαγμα και πώς θα το χρησιμοποιήσει.\nΞέρουμε όμως πολύ καλά πώς άλλη διέξοδος έκτος από τη χρησιμοποίηση αυτού του διδάγματος δεν υπάρχει, ότι οι ενδεχόμενες ταλαντεύσεις ή οι θηριωδίες της αντεπανάστασης δεν θα φέρουν κανένα αποτέλεσμα.\nΆλλη διέξοδος έκτος από την πλήρη εμπιστοσύνη των λαϊκών μαζών προς τον καθοδηγητή τους, το προλεταριάτο, δεν υπάρχει.\nBy Βλαδίμηρος Λένιν|2017-11-13T20:50:26+00:00June 20th, 1917|Categories: Κείμενα Λένιν|Tags: Κρίση του Ιούνη|0 Comments


mikres ekdoseis: Ένα πρώην ελληνικό χωριό στην Τουρκία, έγινε πασίγνωστο από τους …Μάγια\nΟ κοινοτάρχης, Engin Vatan, δήλωσε ότι το ενδιαφέρον για το χωριό τους προκλήθηκε από την αναφορά του στο ημερολόγιο των Μάγιας που βρέθηκε στην Γουατεμάλα.\nΤο ημερολόγιο αυτό προφητεύει το τέλος του κόσμου που θα γίνει στις 22 Δεκεμβρίου του 2012.\nΣύμφωνα με την προφητεία των Μάγιας, μόνο το χωριό Σιρίντσε και ένα γαλλικό χωριό θα μείνουν ανέπαφα από την καταστροφή του κόσμου.\n«Στο μέχρι τώρα άγνωστο χωριό μας, καταφθάνουν περιηγητές από όλον τον κόσμο», λέει ο Βατάν.\nΕιδικά, μάλιστα, για την περίοδο από τις 21 Δεκεμβρίου μέχρι το τέλος του έτους, όλα τα τουριστικά δωμάτια και τα ξενοδοχεία της περιοχής έχουν κλειστεί από αλλοδαπούς.\nΤο χωριό ιδρύθηκε από Έλληνες κατοίκους της Εφέσου που εκδιώχθηκαν από τους Σελτζούκους Τούρκους\nΤο χωριό αυτό ιδρύθηκε πριν από πολλούς αιώνες από τους Έλληνες που κατοικούσαν στην Έφεσο και από την οποία εκδιώχθηκαν από τους Σελτζούκους Τούρκους.\nΤο χριστιανικό ελληνικό χωριό έχει ιστορία αιώνων και αναφέρεται ως χριστιανική κοιτίδα στην μουσουλμανοκρατούμενη περιοχή.\nΜε την αναγκαστική μετανάστευση των ελληνικών πληθυσμών το 1923 οι Έλληνες κάτοικοι έφυγαν για την Ελλάδα, ενώ σε αυτό ήρθε μουσουλμανικός πληθυσμός από την περιοχή της Θεσσαλονίκης.\nΠριν από είκοσι χρόνια η τουρκική κυβέρνηση αποφάσισε να διατηρήσει την ιστορική αρχιτεκτονική του χωριού, όπως ήταν όταν ζούσαν σε αυτό οι Έλληνες.\nΈτσι τώρα παρουσιάζεται ως ένα γραφικό χωριό με ασβεστωμένα λευκά σπίτια που αναδεικνύουν την αρχαία αρχιτεκτονική με τα στενά πλακόστρωτα δρομάκια και τις φιάλες του τοπικού οίνου που υπάρχουν σε κάθε γωνιά.\nΟι εντόπιοι έχουν διατηρήσει τη χριστιανική εκκλησία του χωριού, επί της οποίας βρίσκεται η εικονιζόμενη μαρμάρινη επιγραφή στην ελληνική γλώσσα, που αναφέρεται στην κατασκευή του ναού\nΗ οινοπαραγωγή ήταν παλαιότερα η κύρια απασχόληση των Ελλήνων κατοίκων, όταν εγκατέλειψαν το χωριό οι Έλληνες σταμάτησε η παραγωγή κρασιού. Τελευταία, όμως, δραστηριοποιήθηκε η παραγωγή από εντόπιους λόγω του ιδανικού κλίματος για την ανάπτυξη των αμπέλων.\nΣύμφωνα με το τούρκικο δημοσίευμα αυτό το χωριό παλαιότερα ονομαζόταν Σιρκίντζε που σημαίνει ‘Άσχημο’ και ως λόγος για την ονομασία του αυτή αναφέρεται ότι δεν ήθελε να προσελκύει την προσοχή των ξένων, πριν από την ανταλλαγή των πληθυσμών.\nΤο 1926 αλλάχθηκε σε Şirince ( που σημαίνει συμπαθές, όμορφο). Σήμερα στο λόφο επάνω υπάρχει ακόμη η χριστιανική εκκλησία του χωριού.\nΣύμφωνα με πρόσφατη μελέτη, ένα ποσοστό 10 τοις εκατό των ανθρώπων, παγκοσμίως, πιστεύει ότι το ημερολόγιο των Μάγιας προβλέπει, πράγματι, την καταστροφή του κόσμου, γράφει το δημοσίευμα.


Προμήθεια σωλήνων από χάλυβα γαλβανισμένου χάλυβα, σωλήνων χωρίς συγκόλληση χάλυβα χωρίς συγκόλληση, σωλήνων χωρίς συγκόλληση από την Κίνα Προμηθευτής\nΠεριγραφή:Γαλβανισμένο ατσάλινο σωλήνα,Χαλύβδινο σωλήνα χωρίς συγκόλληση,Σωλήνες χωρίς ραφή από χάλυβα,Αδιάβροχη σωλήνωση από ανοξείδωτο χάλυβα,,\nHome > Προϊόντα > Σωλήνας απο ατσάλι > Ομοιογενής σωλήνας\nΚατηγορία προϊόντος της Ομοιογενής σωλήνας, είμαστε εξειδικευμένο κατασκευαστές από την Κίνα, Γαλβανισμένο ατσάλινο σωλήνα, Χαλύβδινο σωλήνα χωρίς συγκόλληση προμηθευτών / εργοστάσιο, χονδρική υψηλής ποιότητας προϊόντα της Σωλήνες χωρίς ραφή από χάλυβα Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nAPI 5L GR X60 σωλήνες SMLS  Επικοινωνήστε τώρα\n9 5/8 '' σωλήνες περιβλήματος BTC K55 API 5CT  Επικοινωνήστε τώρα\nAPI 5L Οπτικοί σωλήνες χωρίς ραφή BE  Επικοινωνήστε τώρα\nASME B36.10 σωλήνες από χάλυβα άνθρακα SMLS  Επικοινωνήστε τώρα\nASTM A53 σωλήνες σταθερού μήκους χωρίς ραφή  Επικοινωνήστε τώρα\nΧαμηλής θερμοκρασίας A333 GR.6 Οπλισμένοι σωλήνες  Επικοινωνήστε τώρα\nσωλήνες χωρίς συγκόλληση χάλυβα θερμής έλασης ASTM A53  Επικοινωνήστε τώρα\nχάλυβα χωρίς συγκόλληση χάλυβα A106 από χάλυβα θερμής έλασης  Επικοινωνήστε τώρα\nASTM A53 Gr.B σωλήνες χωρίς ραφή χωρίς ραφή  Επικοινωνήστε τώρα\nχαλύβδινο ατσάλι A53 Gr.B  Επικοινωνήστε τώρα\nAPI 5L GR X60 σωλήνες SMLS Υπάρχουν σωλήνες χωρίς συγκόλληση και συγκολλημένοι σωλήνες. Τα υλικά των χαλύβδινων σωλήνων καλύπτουν πολλούς τύπους χάλυβα, περιλαμβάνουν κυρίως άνθρακα, χαλυβοκράματα και ανοξείδωτο χάλυβα Σύμφωνα με τη διαδικασία...\nΟι σωλήνες περιβλήματος είναι ένα είδος σωλήνων που χρησιμεύει ως δομικό συγκρατητήρα για τους τοίχους των φρεάτων πετρελαίου και φυσικού αερίου ή το φρεάτιο. Ο τύπος νήματος περιλαμβάνει τα LTC, STC, BTC και άλλα. Καθώς το μήκος κάθε τεμαχίου θα...\nAPI 5L Οπτικοί σωλήνες χωρίς ραφή BE Το API 5L αφορά τις προδιαγραφές για σωλήνες γραμμής. Σύμφωνα με αυτό το πρότυπο υπάρχουν πολλές ποιότητες χάλυβα, όπως GR.B, X42, X46,52, X56, X60, X65, X70. Η ομοιομορφία είναι ένα είδος διαδικασίας παραγωγής...\nΥπάρχουν 2 τύποι σωλήνων από χάλυβα, ο ένας είναι σωλήνες χωρίς συγκόλληση, ο άλλος είναι συγκολλημένοι χαλύβδινοι σωλήνες. Στην επιφάνεια, η ραφή δεν θα βρεθεί, ανήκουν σε σωλήνες χωρίς ραφή. Σχετικά με το μήκος, το σταθερό μήκος και το τυχαίο...\nASTM A53 σωλήνες σταθερού μήκους χωρίς ραφή Υπάρχουν πολλά υλικά πρότυπα για σωλήνες χωρίς συγκόλληση. Το ASTM A53 είναι ένα πρότυπο αυτών. Αυτοί οι σωλήνες μπορούν να γίνουν με άκρα και απλά άκρα. Και τα δύο άκρα μπορούν να προστατευθούν με...\nΤο ASTM A333 είναι μια τυποποιημένη προδιαγραφή για σωλήνες από χάλυβα για υπηρεσίες χαμηλής θερμοκρασίας. Μερικοί πελάτες καλούν σωλήνα χωρίς ραφή ως χαλύβδινοι σωλήνες χωρίς συγκόλληση. Σύμφωνα με τη διαδικασία κατασκευής, υπάρχουν σωλήνες χωρίς...\nΟι τιμές για σωλήνες χωρίς συγκόλληση θα είναι υψηλότερες από τις συγκολλημένες σωληνώσεις εάν έχουν την ίδια διάμετρο.Για χαλύβδινους σωλήνες χωρίς συγκόλληση, υπάρχουν όχι ραφή συγκόλλησης. Σύμφωνα με τη μορφή συγκόλλησης των χαλύβδινων σωλήνων,...\nΥπάρχουν σωλήνες χωρίς συγκόλληση και συγκολλημένοι σωλήνες. Τα υλικά από χαλυβδοσωλήνες περιλαμβάνουν χάλυβα άνθρακα, κράμα χάλυβα και ανοξείδωτο χάλυβα. Μερικοί άνθρωποι καλούν σωλήνα χωρίς ραφή ως σωλήνες χωρίς συγκόλληση , στην επιφάνεια, δεν θα...\nΟι σωλήνες χωρίς συγκόλληση ονομάζονται επίσης χωρίς ραφές σωλήνες, στην επιφάνεια, δεν θα βρούμε ραφή συγκόλλησης. Σύμφωνα με τη διαδικασία κατασκευής, ο σωλήνας χωρίς ραφή χωρίζεται σε ζεστό φινίρισμα & τραχιά. Για τους σωλήνες χωρίς...\nΜπορούμε να προμηθεύουμε σωλήνες χωρίς ραφή και συγκολλημένες. χωρίς ραφή διαιρείται σε ζεστό φινίρισμα και κρύο τραβηγμένο. Σωλήνας από χάλυβα...\nΚίνα Ομοιογενής σωλήνας Προμηθευτές\nΜερικοί άνθρωποι καλούν σωλήνα χωρίς ραφή ως σωλήνες χωρίς συγκόλληση , στην επιφάνεια, δεν θα βρούμε ραφή συγκόλλησης. Σύμφωνα με τη διαδικασία κατασκευής, ο σωλήνας χωρίς ραφή χωρίζεται σε ζεστό φινίρισμα & τραχιά.\nΠροδιαγραφές για σωλήνες χωρίς ραφή\n4. Επιφανειακή επεξεργασία: Διαφανές λάδι, μαύρο λάδι ανθεκτικό στη σκουριά ή σωλήνας από γαλβανισμένο χάλυβα\nΜπορούμε να προμήθεια χωρίς ραφή σωλήνα με υλικό άνθρακα χάλυβα, κράμα χάλυβα και ανοξείδωτο χάλυβα. Χρησιμοποιούνται για τις πυρηνικές συσκευές, το φυσικό αέριο, τη βιομηχανία πετροχημικών, τη ναυπηγική βιομηχανία και τους λέβητες.\nΓαλβανισμένο ατσάλινο σωλήνα Χαλύβδινο σωλήνα χωρίς συγκόλληση Σωλήνες χωρίς ραφή από χάλυβα Αδιάβροχη σωλήνωση από ανοξείδωτο χάλυβα 5 ίντσα γαλβανισμένο χάλυβα σωλήνα


Runbeat Team 13:21 01-06-2022\nΈνα ακόμη δυνατό μίτινγκ διεξάγεται αύριο Πέμπτη 2 Ιουνίου στη Βάρη. Τα «Δρόμεια» αναμένεται να συγκεντρώσουν τα βλέμματα καθώς κορυφαίοι Έλληνες και ξένοι αθλητές και αθλήτριες θα δώσουν το «παρών».\nΟι αγώνες διοργανώνονται από τον Δήμο Βάρης Βούλας Βουλιαγμένης και τον Αθλητικό Όμιλο Βάρης «Δρομέας» και είναι υπό την αιγίδα του ΣΕΓΑΣ και της Γενικής Γραμματείας Αθλητισμού, ενώ έχουν ενταχθεί στη διεθνή σειρά μίτινγκ στίβου της Παγκόσμιας Ομοσπονδίας «Continental Tour Bronze» Special. Στους αγώνες θα πάρουν μέρος κορυφαία ονόματα των σπριντ της χώρας, ωστόσο με ενδιαφέρον αναμένεται και η συμμετοχή των δύο ομάδων σκυταλοδρομίας 4Χ100 μ σε άνδρες και γυναίκες.\nΌσον αφορά στις σκυταλοδρομίες, η χώρα μας δε θα συμμετάσχει με τα βασικά της σχήματα, δεδομένο του ότι το σαββατοκύριακο θα γίνει και το Βαλκανικό Πρωτάθλημα σκυταλοδρομιών, ωστόσο η παρουσία των δύο αποστολών αναμένεται με ιδιαίτερο ενδιαφέρον. Η ομάδα των ανδρών θα πάρει μέρος με τη ομάδα της κατηγορίας Κ23 με στόχο την βελτίωση του πανελληνίου ρεκόρ. Οι Βασίλης Μυριανθόπουλος, Θοδωρής Βροντινός, Γιάννης Καριοφύλλης και Νίκος Παναγιωτόπουλος διανύουν πολύ καλή σεζόν, κάτι που φάνηκε και στον τελευταία τους αγώνα στα Χανιά. Εκεί οι Βροντινός και Μυριανθόπουλος τερμάτισαν σε 10.51 και οι Καριοφύλλης και Παναγιωτόπουλος σε 10.53 και 10.58, αντίστοιχα. Παράλληλα η ομάδα έχει δουλέψει στις αλλαγές, γεγονός που της επιτρέπει να κάνει σχέδια για μια καλή παρουσία.\nΤο πανελλήνιο ρεκόρ στην κατηγορία κατέχουν τέσσερις σπουδαίοι σπρίντερ, οι Άρης Γκαβέλας, Ανέστης Πουλιόγλου, Τάσος Γκούσης και Χριστόφορος Χοίδης με 39.98 από τις 31/07/1999. Αναπληρωματικοί της ομάδας είναι ο Γιάννης Γρανιτσιώτης, που παρουσιάστηκε βελτιωμένος στον τελευταίο του αγώνα στα Αιγιάλεια και ο Ορέστης Χαϊδάς.\nΝεανικό θα είναι το σχήμα και στις γυναίκες με την Πολυνίκη Εμμανουηλίδου να κάνει ένα τεστ ενόψει του Βαλκανικό Πρωταθλήματος πλαισιωμένη από τις Στέλλα Μιχαηλίδου, Εβελίνα Άνθη και Δήμητρα Τσουκαλά. Τη θέση της αναπληρωματικού θα έχει η Ελισάβετ Πεσιρίδου.\nΣύμφωνα με τους διοργανωτές στα 4Χ100 μ. θα πάρουν μέρος έξι ομάδες ανδρών και ισάριθμες γυναικών.